በኢትዮጵያ፣ ሱዳንና ግብፅ በህዳሴ ግድቡ የተካሄደው የሚኒስትሮች ስብሰባ በስኬት ተጠናቀቀ
በኢትዮጵያ ሱዳንና ግብፅ ከአንድ ዓመት በላይ በህዳሴ ግድቡ ዙሪያ የተካሄደው የሚኒስትሮች ስብሰባ በስኬት ተጠናቋል ፡፡የውጭ ጉዳይ ሚኒስቴር ቃል አቀባይ ጽ/ቤት ለዋልታ በላከው መግለጫ ፤ከአንድ ዓመት በላይ በኢትዮጵያ ሱዳን እና ግብፅ የውጭ ጉዳይ፣ የውሃ ሀብት ሚኒስትሮች እና ሌሎች ጉዳዩ የሚመለከታቸው ኃላፊዎች ሲያደርጉት የነበረ ውይይት እና ድርድር ትናንት ሌሊት በተሳካ ሁኔታ ተጠናቋል ፡፡በታላቁ ህዳሴ ግድብ ዙሪያ ድርድር ሲካሄድባቸው እና ስምምነት ላይ ሳይደርሱባቸው የቆዩ የተለያዩ ጉዳዮች የኢትዮጵያን ብሄራዊ ጥቅም በሚያስጠብቅ መልኩ ከሱዳን እና ከግብፅ ስምምነት ተደርሶባቸዋል፡፡ሀገራቱ በግድብ አሞላል እና የውሀ አለቃቅ ላይ ሳይነሳዊ ጥናት ለማካሄድ፤የሦስቱ ሀገራት መሪዎች በዓመት ሁለት ግዜ በየመዲናቸው ስብሰባ እንዲካሄድ እና የመሰረተ ልማት ኢንቨስትመንት ፈንድን ለማቋቋም በሚሉ አበይት ጉዳዮች ስምምነት ላይ ደርሰዋል፡፡የኢፌዲሪ የውጭ ጉዳይ ሚኒስትር ዶ/ር ወርቅነህ ገበየሁ ባደረጉት የመዝግያ ንግግር ከህዳሴ ግደብ ጋር በተያያዘ በእንጥልጥል ላይ በነበሩ ጉዳዮች ከመግባባት ተደርሷል፡፡
ሚኒስትሩ ስብሰባው በስኬት በመጠናቀቁ መደሰታቸውን ገልፀው፣ በመግባባት ላይ የተደረሱ ጉዳዮች የህዝብ ለህዝብ ትስስሩን እንደሚያጠናክሩ አስታውቀዋል፡፡በግብፅ የውጭ ጉዳይ ሚኒስትር ሳሚያ ሹክሪ በበኩላቸው፤ ውይይቱ የተካሄደበት መንፈስ ግልፅነት እና ወንድማማችነት የተሞላበት እንደሆን በመግልፅ መግባባት ላይ እንዲደረስ ኢትዮጵያ ላደረገቸው አስተዋፅኦ አመስግነዋል፡፡የሱዳን ውሃ ሚኒስትር ሙታዝ ሙሳ ይህ ውጤት ከአንድ ዓመት በላይ እልህ አስጨረሽ ጥረት በኃላ መገኘቱ ትልቅ ትምህርት ከመሆኑም ባሻገር ያለምንም የሶስተኛ የውጭ ጣልቃ ገብነት በጋራ ጉዳዮችንን መፍታት መቻላችን ነው ብለዋል፡፡